OpenLLM-France/wikimedia huggingface dataset:
# Tazieffita

La tazieffita és un mineral de la classe dels sulfurs. Rep el nom en honor del famós vulcanòleg Haroun Tazieff (Varsòvia, Imperi Rus, 11 de maig de 1914 - París, França, 6 de febrer de 1998). Va dirigir i va aparèixer a Le Volcan interdit que va ser nominada l'any 1966 a un Oscar a la millor pel·lícula documental.

## Característiques

La tazieffita és una sulfosal de fórmula química Pb$_{20}$Cd₂(As,Bi)$_{22}$S$_{50}$Cl$_{10}$. Va ser aprovada com a espècie vàlida per l'Associació Mineralògica Internacional l'any 2008, sent publicada per primera vegada un any més tard. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 92674, i l'escola de mines de París (França), amb el número de catàleg: 78986.

## Formació i jaciments

Va ser descoberta al volcà Mutnovsky, al krai de Kamtxatka (Rússia), en forma de cristalls minúsculs i prims, en forma d'agulla, generalment formant agregats fibrosos. Aquest volcà rus és l'únic indret de tot el planeta on ha estat descrita aquesta espècie mineral.

## Referències

* ↑ «Tazieffite» (en anglès). Mindat. [Consulta: 12 febrer 2022].
# Úlpia Severina

Úlpia Severina, en llatí Ulpia Severina, fou una emperadriu romana, esposa d'Aurelià.
És coneguda per algunes medalles i per una inscripció que diu ULPIAE. SEVRINAE. AUG. COIUGI. D. N. INVICT. AURELIANI. AUG. Fora d'aquestes referències no és esmentada per cap autor i no es tenen detalls de la seva vida, excepte que per les monedes se sap que va sobreviure al seu marit i que es va fer càrrec de l'imperi fins que va accedir al tron Marc Claudi Tàcit.

## Referències

* ↑ Severina, Ulpia a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 797-798
# Tazemmourt

Tazemmourt (en àrab تزمورت, Tazammūrt; en amazic ⵜⴰⵣⵎⵓⵔⵜ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 6.073 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Xakírovka

Xakírovka (en rus: Шакировка) és un poble de Baixkíria, a Rússia, que en el cens del 2010 tenia 126 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel Arxivat 2016-03-04 a Wayback Machine..
# Biobibliografia

Una biobibliografía és, en sentit estricte, una obra que recull la vida i dels escrits d'un autor. Es tracta, en realitat, d'una obra de referència en la qual es combinen dades biogràfiques i bibliografia. Pot tenir diferents formatsː breus entrades biogràfiques amb una llista d'obres escrites pels biografiats o assajos biogràfics més llargs amb una llista de treballs escrits per i sobre el biografiat al final de cada entrada. Quan són referides a escriptors, les biobibliografies poden incloure també anàlisis crítiques.

## Referències

* ↑ «Biobibliografia». L'Enciclopèdia.cat. Barcelonaː Grup Enciclopèdia Catalana. [Consulta: 1 abril 2017].
* ↑ «Biobibliografía». Diccionario de la lengua española. Real Academia Española [Consulta: 1r abril 2017].
* ↑ Reitz, Joan M «Biobibliography». ODLIS : Online Dictionary for Library and Information Science, Data incorrecta [Consulta: 3 maig 2016].
# Teoria estadística

La teoria de l'estadística proporciona una base per a tot el rang de tècniques, tant en el disseny d'estudi com en l'anàlisi de dades, que es fan servir dins les aplicacions de l'estadística. Aquesta teoria cobreix les aproximacions als problemes de les decisions estadístiques i a la inferència estadística, i també les accions i deduccions que satisfan els principis bàsics establerts per les diferents aproximacions. Dins d'una donada aproximació, la teoria estadística dona vies per comparar els procediments estadístics; pot trobar el millor procediment dins un context donat per problemes estadístics donats, o pot proporcionar una guia per escollir entre procediments alternatius.
A part de consideracions filosòfiques gran part de la teoria consisteix en estadística matemàtica i està estretament lligada a la teoria de la probabilitat, la teoria d'utilitat i a l'optimització matemàtica.

## Bibliografia

* Bickel, Peter J. and Doksum, Kjell A.. Mathematical Statistics: Basic and Selected Topics. I. Second (updated printing 2007). Pearson Prentice-Hall, 2001. ISBN 013850363X.
* Lehmann, Erich. Testing Statistical Hypotheses, 1959.
* Lehmann, Erich. Theory of Point Estimation, 1983.
* Liese, Friedrich; Miescke, Klaus-J.. Statistical Decision Theory: Estimation, Testing, and Selection. Springer, 2008. ISBN 0387731938.
* Cochran, William G.. Sampling Techniques. Third. Wiley, 1977. ISBN 0-471-16240-X.
* Särndal, Carl-Erik; Swensson, Bengt; Wretman, Jan. Model Assisted Survey Sampling. Springer-Verlag, 1992. ISBN 0-387-40620-4.
* Freedman, David A.. Statistical Models: Theory and Practice. Second. Cambridge University Press, 2009. ISBN 9780521671057.
* Davidson, A,C. (2003) Statistical Models. Cambridge University Press. ISBN 0521773393

## Notes

* ↑ Cox & Hinkley (1974, p.1)
* 1 2 Rao, C. R.. «Foreword». A: Arthanari, T. S.. Mathematical programming in statistics. Nova York: Wiley, 1981, p. vii–viii (Wiley Series in Probability and Mathematical Statistics). mr 607328. ISBN 0-471-08073-X.
* ↑ Lehmann, Erich. Testing Statistical Hypotheses, 1959.
* ↑ «Teoría estadística _ AcademiaLab» (en castellà). [Consulta: 30 maig 2022].

## Referències

* Bailey, R. A. 1títol=Design of Comparative Experiments ]. Cambridge University Press, 2008. ISBN 978-0-521-68357-9.
* Cox, D.R., Hinkley, D.V. (1974) Theoretical Statistics, Chapman & Hall. ISBN 0-412-12420-3
* Hinkelmann, Klaus; Kempthorne, Oscar. Design and Analysis of Experiments. I, II. Second. Wiley, 2008. ISBN 978-0-470-38551-7.
* Kish, L. (1965), Survey Sampling, Wiley. ISBN 047148900X
# Suimanga lluent

El suimanga lluent (Cinnyris habessinicus) és un ocell de la família dels nectarínids (Nectariniidae).

## Hàbitat i distribució

Habita zones estepàries del nord-est del Sudan, Eritrea, Etiòpia, Somàlia, sud-est del Sudan, Kenya i nord-est d'Uganda. Oest i sud-oest d'Aràbia Saudí, el Iemen i Oman.

## Taxonomia

El Handbook of the Birds of the World considera que la població de la Península Aràbiga pertany en realitat a una espècie diferent:
* Cinnyris hellmayri Neumann, 1904 - suimanga d'Aràbia.

## Referències

* ↑ suimanga lluent«Suimanga lluent». Cercaterm. TERMCAT, Centre de Terminologia. Rev. 15/12/2021(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2:Passerines. Lynx Edicions and BirdLife International, Barcelona i Cambridge.
* ↑ suimanga d'Aràbia«Suimanga lluent». Cercaterm. TERMCAT, Centre de Terminologia. Rev. 15/12/2021(català)
# Cheese!

Cheese! és una revista de manga shojo publicada al Japó per Shogakukan. En la seua pàgina oficial també se referixen a si mateixos com Monthly Cheese!. La revista està enfocada a públic femení jove. El tema del mangues que serialitza, gira entorn del romanç i les relacions adultes. La serialització està sent publicada des de 1996 i té llaços amb altres revistes de Shogakukan com Sho-comic.

## Mangaques i sèries publicades a Cheese!

* Shimaki Ako
** Tonari no Shugoshin (Guardian Next Door)
** Boku ni Natta Watashi (Xica Secreta)
** Gekka no Kimi
** Koi ni Ochita Oujisama (La Princesa que s'Enamorà)
** Muchakucha Daisuki (Amant-te Bojament)
** Suki ni Naru Made Matte
** Triple Kiss
* Miki Aihara
** Sensei no Okiniiri! (La Mascota del Professor)
** Honey Hunt
* Mayu Shinjo
** Midara na Senritsu Hiwai na Yubisaki

## Referències

* ↑ Thompson, Jason. Manga: The Complete Guide. Del Rey Books, 2007, p. xxiii-xxiv. ISBN 978-0-345-48590-8.
* ↑ «Fin de l'Arcane de l'Aube» (en francès). Manga-News.com, 24-06-2013. [Consulta: 17 setembre 2016].
* ↑ «ja:Ｃｈｅｅｓｅ！（チーズ） （２０１３年８月号）» (en japonès). Kinokunia.co,jp. [Consulta: 17 setembre 2016].

## Enllaços externs

* Pàgina web oficial Cheese! (japonès)
* Altra informació relativa de Shougokan Arxivat 2007-09-28 a Wayback Machine. (anglès)
# Yerevarai

Els Yerevarai van ser una família de nakharark (nobles) d'Armènia amb el seu feu hereditari situat a la comarca del Yerevarq, a la província del Tauruberan.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 3 desembre 2021].
# Bir al-Abed

Bir al-Abed és una ciutat egípcia de la Governació del Sinaí del Nord. El 24 de novembre de 2017 un atemptat hi deixà centenars de morts.

## Referències

* ↑ «The Latest: Egypt says death toll in mosque attack up to 200». Associated Press, 24-11-2017 [Consulta: 24 novembre 2017].
* ↑ Youssef, Adham «Egypt mosque attack: state TV raises death toll to 184» (en anglès). The Guardian, 24-11-2017.
* ↑ «Deadly blast strikes mosque in Egypt's Sinai».
* ↑ Mahfouz, Heba Farouk; Fahim, Kareem «Death toll in Egyptian mosque attack rises to at least 155, state media report» (en anglès). Washington Post, 24-11-2017.
* ↑ CNN, Ian Lee, Laura Smith-Spark and Hamdi Alkhshali, «Hundreds killed in Egypt mosque attack». CNN.
* ↑ «Mosque bombing, gunfire in Egypt's north Sinai leave at least 155 dead». Associated Press. CBC News, 24-11-2017.
* ↑ «Egypt mosque attack: Death toll rises to 235, state media says». [Consulta: 25 novembre 2017]. «Còpia arxivada». Arxivat de l'original el 2017-11-25. [Consulta: 25 novembre 2017].
* ↑ «Sinai mosque massacre: What we know».
# Teoria evolutiva de jocs

La teoria evolutiva de jocs (EGT) és l'aplicació de models inspirats en genètica de la població de canvis de la freqüència genètica en poblacions a la teoria de jocs. Difereix de la teoria dels jocs clàssica en què es concentra en les dinàmiques de l'estratègia en lloc dels seus equilibris. Tot i el seu nom, la teoria evolutiva de jocs s'aplica més en economia que en biologia.
La metodologia habitual per a estudiar les dinàmiques evolutives en un joc és a través de les equacions de replicador. Les equacions de replicador assumeixen població infinita, temps continu i mescla completa. Els atractors de les equacions són equivalents amb els estats evolutivament estables.

## Teoria evolutiva de jocs en lingüística

Recentment Gerhard Jäger ha aplicat les idees de la teoria evolutiva de jocs a la lingüística explicant per què tot i haver-hi un gran nombre de possibilitats de marcatge de cas la majoria de llengües se'n decanten entre uns pocs sistemes, provant que en les llengües amb ordre bàsic molt lliure l'estratègia òptima és un sistema d'ergativitat escindida, mentre que en llengües amb un ordre de paraula molt rígid l'òptim és el marcatge ocasional de l'acusatiu o l'ausència total de cas, situació que s'observa en les llengües del món. A més l'esquema de Jäger mostra que les tipologies trobades en les llengües del món amb major freqüència corresponen a equilibris de Nash d'un joc en què tant el parlant com el que escolta tracten de maximitzar l'enteniment mutu.

## Vegeu també

* Teoria dels jocs
# Sovétskoie

«Sovétskoie» té aquests significats:

## Crimea

* Sovetske (Crimea), localitat de la República Autònoma de Crimea

## Rússia

* Sovétskoie (Daguestan), localitat de la República del Daguestan, a Rússia
# Chef's Table

Chef's Table és la segona sèrie documental de Netflix. Cada episodi presenta un xef professional. El creador David Gelb la considera una continuació del documental Jiro Dreams of Sushi.

## Llista d'episodis

Volum 1 :
| Episodi | Xef | Restaurant |
| 1 | Massimo Bottura | Osteria Francescana Mòdena, Itàlia |
| 2 | Dan Barber | Blue Hill Restaurant al Stone Barns Nova York, EUA |
| 3 | Francis Mallmann | Patagonia Sur Buenos Aires, Argentina |
| 4 | Niki Nakayama | n/naka Los Angeles, EUA |
| 5 | Ben Shewry | Attica Melbourne, Austràlia |
| 6 | Magnus Nilsson | Fäviken Järpen, Suècia |
| Volum 2 |||||
| 1 | Grant Achatz | Alinea Chicago, EUA |
| 2 | Alex Atala | D. O. M. São Paulo, Brasil |
| 3 | Dominique Crenn | Atelier Crenn San Francisco, EUA |
| 4 | Enrique Olvera | Pujol Ciutat de Mèxic, Mèxic |
| 5 | Ana Roš | Hiša Franko Kobarid, Eslòvenia |
| 6 | Gaggan Anand | Gaggan Bangkok, Tailàndia |
| Volum 3 |||||
| 1 | Jeong Kwan | Chunjinam Hermitage al Baekyangsa Comtat de Jangseong, Corea del Sud |
| 2 | Vladimir Mukhin | White Rabbit Moscou, Rússia |
| 3 | Nancy Silverton | Mozza Los Angeles, EUA |
| 4 | Ivan Orkin | Ivan Ramen Tòquio, Japó tancat Nova York, EUA |
| 5 | Tim Raue | Restaurant Tim Raue Berlín, Alemanya |
| 6 | Virgilio Martínez | Central Lima, Perú |
| Volum 4: Pastry |||||
| 1 | Christina Tosi | Milk Bar Nova York, EUA |
| 2 | Corrado Assenza | Caffè Sicilia Noto, Itàlia |
| 3 | Jordi Roca | El Celler de Can Roca Girona, Catalunya |
| 4 | Will Goldfarb | Room 4 Dessert Ubud, Indonèsia |
| Volum 5 |||
| 1 | Cristina Martinez | South Philly Barbacoa Filadèlfia, EUA |
| 2 | Musa Dağdeviren | Çiya Istanbul, Túrquia |
| 3 | Bo Songvisava | Bo.lan Bangkok, Tailàndia |
| 4 | Albert Adrià | Tickets Barcelona, Catalunya |
| Volum 6 |||
| 1 | Mashama Bailey | The Grey Savannah, Geòrgia, EUA |
| 2 | Dario Cecchini | Solociccia Panzano, Toscana, Itàlia |
| 3 | Asma Khan | Darjeeling Express Londres, Regne Unit |
| 4 | Sean Brock | Husk Charleston, Carolina del Sud, EUA |

## Referències

* 1 2 Carra. «When Does 'Chef's Table' Season 4 Premiere? The Netflix Series Will Be Back With More Food Porn», 02-09-2016.
* ↑ RenewCancelTV. «'Chef's Table' Renewed For Season 6 On Netflix» (en anglès americà), 25-01-2019.
Sèries originals de Netflix :
Sèries en emissió :
Sèries acabades :
Sèries continuades :
# IRAS 23166+1655

IRAS 23166+1655 es pensa que és una nebulosa preplanetària o protoplanetària que envolta LL Pegasi (AFGL 3068) un sistema de planetes binari que inclou un estel de carboni gegant o extrema les dues galàxies estan ocultes darrere del núvol de pols que expulsa l'estrella de carboni i que només és visible a la llum infraroja.
La nebulosa mostra una inusual forma d'espiral. La forma es creu que està format a través de la interacció entre el company estel·lar i l'estrella de carboni, com s'ha vist en altres sistemes binaris, encara que no amb una forma geomètrica tanta precisió. La distància entre les capes en espiral és coherent amb les estimacions de període orbital del parell en funció de la seva separació angular aparent. La seva posició és RA 2319 12, Dec+ 17 1135. És a dir que, a causa de l'aparició regular dels braços espirals, el període orbital entre LL Pegasi A (IRAS 23166+1655A) i LL Pegasi B (IRAS 23166+ 655B) tenen un període orbital de 800 anys.

## Referències

* ↑ Thomas R. Geballe «The 3 {mu}m spectra of candidate carbon stars» (en anglès). Astronomy and Astrophysics, 1994, pàg. 163–174.
* ↑ DOI: 10.1051/0004-6361/201219782. Data de consulta: 29 novembre 2021.
* 1 2 3 4 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.
* 1 2 Ralf-Dieter Scholz «PPM-Extended (PPMX) – a catalogue of positions and proper motions» (en anglès). Astronomy and Astrophysics, 1, 24-06-2008, pàg. 401–408. DOI: 10.1051/0004-6361:200809775.
* ↑ «A Binary-Induced Pinwheel Outflow from the Extreme Carbon Star, AFGL 3068» (pdf).
* ↑ «Hubble Spies an Amazing Cosmic Spiral».
# Èucrates (general)

Èucrates (en llatí Eucrates, en grec antic Εὐκράτης) fou un general atenenc que va operar a Tràcia cap a la darrera part del segle V aC. El menciona Aristòfanes a la seva Lisístrata. Es una persona diferent del demagog Èucrates d'Atenes, però probablement és el mateix que el general Èucrates germà de Nícies.

## Referències

* ↑ Eucrates a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 75
# Sovétskoie (Daguestan)

* Per a altres significats, vegeu «Sovétskoie».
Sovétskoie (en rus: Советское) és un poble de la república del Daguestan, a Rússia. Segons el cens del 2010 tenia 1.362 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Clici

* Aquest article tracta sobre Clici, fill d'Alcmeó. Vegeu-ne altres significats a «Clici (desambiguació)».
Segons la mitologia grega, Clici (en grec antic Κλύτιος) va ser un heroi, fill d'Alcmeó i d'Alfesibea (o Arsínoe, segons altres).
Després de la mort del seu pare emigrà a l'Èlida, perquè no va voler conviure amb els germans de la seva mare que havien mort Alcmeó. Va donar nom a la genos dels Clícides, que es deien descendents seus, una família d'endevins grecs originària d'Olímpia, potser una branca de la família dels Iàmides.

## Referències

* ↑ Parramon i Blasco, Jordi. Diccionari de mitologia grega i romana. Barcelona: Edicions 62, 1997, p. 53. ISBN 8429741461.
* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 109-110. ISBN 8481641618.
# Hofsjökull

Hofsjökull és la tercera glacera més gran d'Islàndia, després del Vatnajökull i el Langjökull, i el volcà actiu més gran del país. Es troba a l'oest de les terres altes d'Islàndia i al nord de la serralada Kerlingarfjöll, entre les dues glaceres més grans d'Islàndia. Cobreix una superfície de 925 km², i s'eleva fins als 1.765 msnm. El volcà subglacial en escut i amb una caldera.
Del Hofsjökull neixen diversos rius, entre els quals destaca el Þjórsá, el més llarg d'Islàndia.

## Referències

* ↑ Thordarson & Hoskuldsson, p. 72
* ↑ National Land Survey of Iceland. «National Land Survey of Iceland – Geographical information», 2001. Arxivat de l'original el 2010-04-06. [Consulta: 14 agost 2008]./
* ↑ Thordarson & Hoskuldsson, p. 29
* ↑ Thordarson & Hoskuldsson, p. 83

## Bibliografia

* Thordurson, Thor; Hoskuldsson, Armann. Classic Geology in Europe 3: Iceland. Terra Publishing, 2002. ISBN 1-903544-06-8.
# Zamalek Sporting Club

El Zamalek Sporting Club (àrab: نادي الزمالك للألعاب الرياضية, Nādī az-Zamālik li-l-Alʿāb ar-Riyāḍiyya) és un club egipci de futbol de la ciutat de Guiza.

## Història

El club es fundà el 5 de gener de 1911 amb el nom de Kasr El-Nil, fins a 1913. Posteriorment s'ha denominat:
* El-Mokhtalat Club : 1913-1941
* Farouk Club : 1941-1952
* El Zamalek : des de 1952

## Estadis

* Estadi Internacional del Caire
** Capacitat: 74.100 espectadors
** Lloc: Nasr City, el Caire
** Inauguració: 1960
* Estadi Helmy Zamoura
** Capacitat: 15.000 espectadors
** Lloc: Meet Okba, Guiza/el Caire
** Inauguració: 1959
És l'estadi d'entrenament d'El Zamalek.

## Palmarès
### Domèstic

* Lliga egípcia de futbol:
** 1959–60, 1963–64, 1964–65, 1977–78, 1983–84, 1987–88, 1991–92, 1992–93, 2000–01, 2002–03, 2003–04, 2014–15, 2020/21, 2021/22
* Copa egípcia de futbol:
** 1922, 1932, 1935, 1938, 1941, 1943, 1944, 1952, 1955, 1957, 1958, 1959, 1960, 1962, 1975, 1977, 1979, 1988, 1999, 2002, 2008, 2013, 2014, 2015, 2016, 2018
* Supercopa egípcia de futbol:
** 2001, 2002, 2016
* Copa Sultan Hussein:
** 1921, 1922
* Lliga del Caire de futbol:
** 1924, 1926, 1930, 1933, 1939, 1940, 1941, 1944, 1945, 1946, 1947, 1949, 1951, 1952, 1953
* Copa Federació egípcia de futbol:
** 1995
* Copa El Amir Farouk:

### Internacional

* Lliga de Campions de la CAF:
** 1984, 1986, 1993, 1996, 2002
* Recopa africana de futbol:
** 2000
* Supercopa africana de futbol:
** 1994, 1997, 2003
* Copa afro-asiàtica de futbol:
** 1988, 1997,
* Lliga de Campions aràbiga:
** 2003
* Supercopa saudí-egípcia de futbol:
** 2003

## Presidents

| 1-Merzbach (fundador) : (Bèlgica) 1911-1915 2-Bianchi (Bèlgica) : 1915-1917 3-Dr. Mohamed Badr: 1917-1919 4-Mohamed Heidar: 1923-1952 5-Mahmoud Shawki: 1952-1955 6-Abdel Hamid El-Shawarbi: 1955-1955 2n cop -Mahmoud Shawki: 1955-1956 7-Abdel Latif Abou Regaila: 1956-1961 8-Elwi El-Gazzar: 1961-1962 | 9-Hassan Amer: 1962-1967 10-Mohamed Hassan Helmi: 1967-1971 11-Tawfik El-Kheshin: 1971-1972 2n cop -Mohamed Hassan Helmi: 1974-1980 3r cop -Mohamed Hassan Helmi: 1980-1984 2n cop -Hassan Amer: 1984-1988 12-Hassan Aboul Fotouh: 1988-1990 13-Nour El-Dali: 1990-1992 14-Galal Ibrahim: 1992-1996 | 15-Dr. Kamal Darwish: 1996-2001 2n cop -Dr. Kamal Darwish: 2001-2005 16-Mortada Mansour: 2005-2005 17-Morsi Atallah: 2005-2006.$^{(1)}$ Mortada Mansour: 2006-2006.$^{(2)}$ 18-Raouff Gasser: 2006-2006.$^{(3)}$ 19-Mamdouh Abaas: 2009. $^{(3)}$ 20-Galal Ibrahim: actual. $^{(3)}$ |
(1) Imposat pel Ministeri de la Joventut. (2) Retorn per decisió judicial. (3) Imposat pel Consell Nacional d'Esports.

## Jugadors destacats

* Nabil Nosair
* Hazem Emam
* Emmanuel Amuneke
* Rami Shaaban
* Shikabala
* Amr Zaki
* Ali Khalil
* Ashraf Kasem
* Ahmed El-Kass
* Mohamed Latif
* Ayman Mansour
* Ismail Youssef
* Mohamed Salah El-Din
* Hesham Yakan
* Tarek Yehia
* Ibrahim Youssef
* Hossam Hassan

## Referències

* ↑ «Egypt - List of Champions». RSSSF. [Consulta: 16 desembre 2017].
* ↑ «Egypt - List of cup winners». rsssf.com. [Consulta: 16 desembre 2017].
* ↑ «Beckham outshone by Egyptian». BBC, 17-06-2001. [Consulta: 7 novembre 2007].
# Bolxoie Stanóvoie

Bolxoie Stanóvoie - Большое Становое (rus) - és un poble (un khútor) de l'óblast de Bélgorod, a Rússia. El 2016 tenia 15 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# TCO

«TCO» té aquests significats:
* Tomografia de coherència òptica
* Confederació Sueca d'Empleats Professionals
# Chlef

Chlef (àrab: الشلف, ax-Xlif; amazic: ⵛⵛⵍⴼ, Clef), anomenada abans El Asnam i Orléansville a l'època colonial francesa, és una ciutat i una província d'Algèria. La ciutat es troba a 200 km a l'oest d'Alger, en plena vall del Chelif, on ocupa un lloc estratègic. Té una població d'uns 44.000 habitants. La seva història es remunta als inicis de l'ocupació romana de l'Àfrica del nord, coneguda llavors com a Castellum Tingitum.
La ciutat de Chlef ha patit dos terratrèmols importants, el primer el 1954 i el segon el 10 d'octubre del 1980. Chlef és, actualment, una ciutat dinàmica, centre econòmic i social del seu departament.

## Geografia

Chlef és la capital de la província del mateix nom. La ciutat es troba just en el límit entre el centre i l'oest del país, a uns cinquanta quilòmetres de la costa mediterrània, enmig d'una vasta plana que se situa entre els relleus de Medjadja integrats en la cadena de Dahra al nord i les muntanyes de l'Ouarsenis al sud (en el lloc de confluència del Chéliff, el major riu d'Algèria, i el Tsighaout. És una regió de vocació essencialment agrícola. La wilaya de Chlef té al voltant d'un milió d'habitants.

## Enllaços externs

* Web sobre la colonial Chlef
* Wilaya de Chlef Arxivat 2007-09-27 a Wayback Machine. imatges d'Algèria. (en francès)
* 36° 9′ 53″ N, 1° 19′ 42″ E﻿ / ﻿36.16472°N,1.32833°E﻿ / 36.16472; 1.32833